ROMÁNIA KÉT FÖLDTANI TÉRKÉPE. 
195 
a románokat külön választja latin fajú vérrokonaiktól. Ennélfogva inkább ajánljuk 
a román geológusoknak a német, jobban mondva ausztriai földtani irodalommal 
való megismerkedést, mert ebben számtalan vonatkozást találnak honi viszonyainra 
nézve. De ezenkívül alig lehet reájuk nézve fontosabb irodalom, mint a magyar, 
melyet eddig oly feltűnő' módon kerültek. Inkey Béla. 
LEVÉL A SZERKESZTŐHÖZ. 
Herrmann Gusztáv jelenleg Berlinben tartózkodó tagtársunk, a szerkesztőhöz 
levelet intézett, melyből a következőt közöljük : 
Olvasván «A megkövesült erdőkről* czímü czikkét,* a következőt van sze¬ 
rencsém önnel közölni. Nem messze Huszttól Máramarosmegyében, a Tiszán túl 
fekszik a Tisza vize által mosott hegylejtőn Csamatő nevű kis falu (Ugocsa 
megyében). E falucska északi végén, Huszt felé, egy liarántvölgyecske vagyon, 
melyből erdei út a nem egész magas hegyen át Sós-Ujfalura (Novoszelicza) 
vezet. Útközben Csamatőn felől, balra az úttól, vizhasadékban szálban áll meg¬ 
lehetős kiterjedésben sphaerosideritek laza toriadéba, melyre annak idején 
Fischer Simon, a dolha-rókamezei vasbányamű igazgatója, a kutatás jogát 
magának megszerezte, de tudtommal művelés alá soha sem vette. Az említett 
hegy nyergétől jobbra, a Királyháza felé lejtősödő völgy felé az erdőben magában 
álló sziklára akadtam, mely juharnak (acer) a kőzetbe zárt kövületeiből állott. 
A fa és a kéreg tisztán mutatták, hogy az említett növényhez tartoznak. Magára 
a kőzetre már nem emlékszem, csak annyit tudok, hogy Fischer úr nagy tüzállósá- 
got tulajdonított neki és az olvasztó kemencze falazatára való anyagnak mondotta. 
Ez előfordulás kiterjedése tudtommal eddig még nem vizsgáltatott. Megemlítem 
még, hogy Felső-Visó környékén Máramarosban mangánvasérczek és barnakő 
nagyszerű telepei vannak, melyeknek előfordulási viszonyait igen jól ismerem és 
kész vagyok a dolog iránt érdeklődőknek bármikor fölvilágosít-ással szolgálni. 
Herrmann Gusztáv. 
A Máramarosban lakó tagtárs urakat kérem ; szíveskedjenek a Herrmann 
úr által említett előfordulást kikutatni és a kövületekből nehány darabot beküldeni, 
mit nagy köszönettel fogadnék. Dr. Staub Móricz. 
Földtani Közlöny XX, 399. 1. 
13 
(145) 
